Diari Oficial de la Generalitat Valenciana


Sumari del DOGV 8404, del 17-10-2018 (2018/9093)

Notificació de la sentència dictada en el procediment ordinari número 965/2017.
-------------------------------------------------------------------------------

### Dades del document

Número de DOGV
:   8404

Data del DOGV
:   17-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9093


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el procediment ordinari número 965/2017. [2018/9093]  
En les actuacions del procediment ordinari número 965/2017, seguides a instàncies de la Comunitat de Propietaris del Carrer Plus Ultra, Número 16, contra Germán Raúl Bayona Hernández, Javier Tamarit Pardo i Banco Santander, SA, s'ha dictat sentència l'encapçalament i dispositiva de la qual literalment és la següent:  
  
«Procediment: judici ordinari número 965/2017.  
De: Comunitat de Propietaris del Carrer Plus Ultra, Número 16.  
Procuradora: Catherine Biasoli López.  
Contra: Germán Raúl Bayona Hernández, Javier Tamarit Pardo i Banco de Santander, SA.  
Procuradora: Rosa María de la Salud Bermell Espeleta.  
Sentència número 66/2018  
València, 13 de març de 2018  
  
David Gericó Sobrevela, magistrat jutge del Jutjat de Primera Instància número 22 de València i el seu partit judicial, he vist aquestes actuacions de procediment ordinari número 965/2017, seguides a instàncies de la procuradora dels tribunals Catherine Biasoli López, en nom i representació de la Comunitat de Propietaris del Carrer Plus Ultra, Número 16, contra Germán Raúl Bayona Hernández, Javier Tamarit Pardo i Banco de Santander, SA, representada per la procuradora dels tribunals Rosa María de la Salud Bermell Espeleta, sobre acció de declaració de prelació de crèdit comunitari les actuacions del qual versen sobre els següents,  
  
Dispositiva  
Estime la demanada interposada en nom de la Comunitat de Propietaris del Carrer Plus Ultra, Número 16, de València, condemne Germán Raúl Bayona Hernández i a Javier Tamarit Pardo a pagar, a l'actora, la quantitat de 1.123,88 euros més els interessos legals; declare la preferència del crèdit assenyalat respecte del què ostenta l'entitat Banco Santander garantit amb una hipoteca sobre l'immoble del carrer Plus Ultra, número 16, porta 7, de València; amb imposició de costes als senyors Bayona i Tamarit, i sense imposició a l'entitat Banc de Santander, SA.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'interposarà per mitjà d'un escrit presentat en aquest jutjat en el termini de vint dies hàbils comptadors des de l'endemà de la notificació; cal citar la resolució objecte d'apel·lació, els pronunciaments que impugna (art. 457.2 LECn) i les al·legacions en què basa la seua impugnació, juntament amb la consignació del corresponent dipòsit.  
Informació sobre el dipòsit per a recórrer. De conformitat amb la disposició addicional 15a de la Llei orgànica del poder judicial, perquè s'admeta a tràmit el recurs d'apel·lació contra aquesta resolució, es constituirà un dipòsit de 50 ?, que se li tornarà només en el cas que el recurs siga estimat.  
Publicació. La sentència anterior va ser donada, llegida i publicada pel jutge que la va dictar, mentre celebrava audiència pública el mateix dia de la data, de la qual cosa jo, la lletrada de l'Administració de justícia, en done fe, a València, 13 de març de 2018.»  
I atés que el demandat, Germán Raúl Bayona Hernández, es troba en parador ignorat, expedisc aquest edicte a fi que li valga de notificació de forma deguda.  
  
València, 21 de setembre de 2018.- La lletrada de l'Administració de justícia: María Alfonso Seijas Rodríguez